हमारी इच्छा उमा नंदा मंदिर जाने की है जो ब्रह्मपुत्र के बीच में बने पीकॉक द्वीप पर स्थित है। लोगों ने बताया कि फैंसी बाजार के पास ही शुक्लेश्वर घाट से उमा नंदा के लिए बोट जाती है। पर समयाभाव के कारण हम वहां नहीं जा सके। फैंसी बाजार के स्टाप पर उतरकर थोड़ी देर ब्रह्मपुत्र दर्शन के बाद हम फैंसी बाजार की गलियों में घुस गए। दोनों तरफ असंख्य रेडीमेड कपड़ों की दुकानें और लोगों की भीड़। हर तरफ हर जगह बेशुमार आदमी। गुवाहाटी का ये फैंसी बाजार दिल्ली के चांदनी चौक या मुंबई के फैशन स्ट्रीट से मुकाबला करता हुआ नजर आता है।